**Naturen holder åbent hus på søndag i Vestskoven**

*Foreningen for bueskydning inviterer alle børn og voksne til bueskydning i Vestskoven på Naturens Dag søndag d. 9. september.*

Vandet, der løber i åen. Myren, der slæber på små pinde. Sandet, der blæser i vinden, og haren, der hopper i græsset.

Alt og alle i naturen bevæger sig, og netop bevægelse er temaet for Naturens Dag i år d. 9. september, hvor der er naturaktiviteter for hele familien rundt om i landet.

I Albertslund har Foreningen for bueskydning arrangeret en dag med bueskydning, hvor både børn og voksne kan få lov til at være Robin Hood for en dag. Man er også velkommen til at kaste sig over de mange andre aktiviteter, som skoven byder på – det er kun fantasien, der sætter grænser.

Børn i dag er kun halvt så meget i naturen, som deres bedsteforældre var, da de var børn, og det bekymrer Niels Nielsen, der er formand for Foreningen for bueskydning.

- Naturen har så meget at byde på, og det er vores ansvar at give det videre til vores børn. I dag inviterer vi børnene ud i naturen med bueskydning, men man kan lave alverdens ting i naturen. Det er vigtigt at gøre naturen til en del af børnenes hverdag, og det gør vi med Naturens Dag, siger Niels Nielsen.

På Naturens Dag går Danmarks Naturfredningsforening og Friluftsrådet sammen med lokalforeninger, kommuner, naturvejledere og mange andre om at åbne naturen op for børn og voksne.

Du kan læse meget mere om Naturens Dag på [www.naturensdag.dk](http://www.naturensdag.dk)

**Tid og sted:**

* Søndag d. 9. september, kl. 12-14
* Vestskoven: Herstedvestervej, 2620 Albertslund

**Program:**

* Kl. 12: Ankomst
* Kl. 12.15: Instruktioner i bueskydning
* Kl. 12.30: Bueskydning
* Kl. 14: Tak for i dag

**Faktaboks om Naturens Dag (Obs. Dette er kun en skitse, hent løbende opdateret faktaboks i værktøjskassen på** [**www.naturensdag.dk**](http://www.naturensdag.dk) **🡪 bliv arrangør 🡪 værktøjskasse for arrangører)**

* Danmarks Naturfredningsforening oprettede Naturens Dag i 2004 som en mærkedag for naturen.
* I 2017 deltog 154.000 børn fra skoler og institutioner i ugen op til Naturens Dag, og i alt 60.000 troppede op om søndagen.
* Siden 2010 har Naturens Dag været et samarbejde mellem Danmarks Naturfredningsforening og Friluftsrådet.

**Kontaktinformation**

Foreningen for bueskydning: Niels Nielsen, [niels@foreningenforbueskydning.dk](mailto:niels@foreningenforbueskydning.dk), 48 86 62 24

Danmarks Naturfredningsforening: Kate Skjærbæk Bjerrum, [ksr@dn.dk](mailto:ksr@dn.dk), 31 19 32 82

Friluftsrådet: Sune Møller Petersen, [smp@friluftsraadet.dk](mailto:smp@friluftsraadet.dk), 24 67 66 43